Ardus (futzal klubi)

Ardus Toshkent Futzal Klubi – Oʻzbekiston poytaxti Toshkent shahrining futzal klubi.

 Tarixi 
Klub 1998-yilda „Ardus“ savdo majmuasi taʼsischilari tomonidan tashkil etilgan. Ilk yillarida havaskorlar va korxonalar oʻrtasidagi musobaqalarda qatnashib kelgan. 2003-yilda „Ardus“ Toshkent shahri birinchiligida gʻalaba qozondi va ushbu gʻalaba orqali Oʻzbekiston Kubogiga qatnashish huquqini qoʻlga kiritdi. Oʻsha yili Kubok oʻyinlarida qatnashgan „Ardus“, Oʻzbekiston Kubogi yarim-finaligacha yetib bordi. Ushbu muvaffaqiyat „Ardus“ rahbariyatini 2004-yilda „Ardus“ni Professional Futzal Klubiga aylantirishga olib keldi va „Ardus“ Oʻzbekiston Chempionatida ishtirok eta boshladi.

Chempionatdagi ilk debyut mavsumida „Ardus“ Oʻzbekiston Chempionatida Chempionlikka erishdi, shuningdek Oʻzbekiston Kubogi finaligacha yetib bordi. Shundan keyin „Ardus“ 6 karra Oʻzbekiston Chempioni, 4 karra Oʻzbekiston Kubogi sohibi sifatida Oʻzbekistonning eng kuchli futzal klubiga aylandi.

Ichki chempionatdagi yutuqlar „Ardus“ni xalqaro maydonda Oʻzbekiston shaarafini himoya qilish imkoniyatini berdi. Va klub Klublar oʻrtasida Osiyo Chempionatida qatnasha boshladi. Birinchi turnir norasmiy maqomga ega boʻlib, 2006-yilda Eronda boʻlib oʻtdi va oʻsha turnirda „Ardus“ finalgacha yetib borib turnir mezbonlariga imkoniyatni boy berdi. 2012-yilda Klublar oʻrtasidagi Osiyo Chempionati rasman yoʻlga qoʻyilganida „Ardus“ yana finalgacha yetib borib Eronning „Giti Pasand“ klubiga imkoniyatni boy berdi va Osiyo vitse-chempioni nomiga saazovor boʻldi.

2018-yilga kelib, „Ardus“ oʻz faoliyatini tugatdi.

„Ardus“ futzal jamoasi koʻp yillar davomida Oʻzbekiston terma jamoasining asosiy negizini tashkil qilib kelgan. „Roʻzmat Madaminov“, „Turon-C“, „Maksam-CHirchiq“, „Doʻstlik-AIN“, „Nafis“, „Kogon“ va Zarafshonning sobiq „Stroitel“ jamoalari bilan birga Oʻzbekistonda futzalni ommalashishiga munosib ulush qoʻshib kelgan.

Aynan „Ardus“da toʻgʻri yoʻlga qoʻyilgan siyosat negizida keyinchalik „Bunyodkor“, „Lomokotiv“ va AGMK jamoalari oʻz tarkiblarini kuchaytirib keldilar. Bu esa Oʻzbekiston milliy terma jamoasini ilk marotaba Futzal boʻyicha 2016-yilgi jahon chempionatiga chiqishida katta rol oʻynadi.

 Tarkibi 
„Ardus Toshkent Proffesional Futzal Klubi“ tarkibi 2014-yilning yanvar oyiga koʻra. Ushbu futzalchilarning koʻpchiligi Oʻzbekiston milliy futzal terma jamoasi aʼzolaridir.

 Darvozabonlar
 Ruslan Xalilov
 Nikolay Kravchenko
 Himoyachilar
 Shaxzod Boʻriyev
 Shuhrat Tojiboyev
 Temur Shoymardonov
 Aleksandr Yakovlev
 Humjumchilar
 Jamoliddin Sharipov
 Farrux Zokirov
 Dilshod Rahmatov
 Shavkat Muhiddinov
 Zarif Begulov
 Farhod Abdumavlonov
 Dilshod Irsaliyev
 Andrey Shlyoma

 Mashhur oʻyinchilari 
 Azamat Abduraimov
 Rustam Umarov
 Bahodir Ahmedov
 Andrey Shlyoma
 Dilshod Irsaliyev

 Yutuqlari 
Oʻzbekiston Chempionatida
 Chempion: 2004/2005, 2005/2006, 2006/2007, 2009/2010, 2010/2011, 2011/2012
 Vitse-Chempion: 2008/2009, 2012/2013
 Bronza medali sohibi: 2007/2008
Oʻzbekiston Kubogida
 Chempion: 2005/2006, 2006/2007, 2008/2009, 2009/2010
 Finalchi: 2004/2005, 2007/2008, 2012/2013
Oʻzbekiston Futzali Assotsiatsiyasi Kubogida
 Chempion: 2010
 Finalchi: 2012, 2013
Klublar oʻrtasida Osiyo Chempionatida
 Finalchi: 2006, 2012

 

 
 Rasmiy sayti 

Turkum:1998-yilda Oʻzbekistonda tashkil etilganlar